CELEX: 52010PC0756
Language: ga
Date: 2010-12-16
Title: Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena n aisghairtear Rialachán (CEE) Uimh. 429/73 faoina ndéantar forálacha speisialta le haghaidh earraí áirithe a allmhairiú isteach sa Chomhphobal, ar earraí iad a chuimsítear faoi Rialachán (CEE) Uimh. 1059/69 agus ar de thionscnamh na Tuirce iad, agus Rialachán (CE) Uimh. 215/2000 lena n athnuaitear na bearta don bhliain 2000 atá leagtha síos i Rialachán (CE) Uimh. 1416/95 lena mbunaítear lamháltais áirithe i bhfoirm chuótaí taraife Comhphobail in 1995 le haghaidh táirgí talmhaíochta próiseáilte áirithe

|

52010PC0756

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena n aisghairtear Rialachán (CEE) Uimh. 429/73 faoina ndéantar forálacha speisialta le haghaidh earraí áirithe a allmhairiú isteach sa Chomhphobal, ar earraí iad a chuimsítear faoi Rialachán (CEE) Uimh. 1059/69 agus ar de thionscnamh na Tuirce iad, agus Rialachán (CE) Uimh. 215/2000 lena n athnuaitear na bearta don bhliain 2000 atá leagtha síos i Rialachán (CE) Uimh. 1416/95 lena mbunaítear lamháltais áirithe i bhfoirm chuótaí taraife Comhphobail in 1995 le haghaidh táirgí talmhaíochta próiseáilte áirithe  /* COM/2010/0756 final - COD 2010/0367 */  

	[pic] | AN COIMISIÚN EORPACH |An Bhruiséil 16.12.2010COIM(2010) 756 leagan deireanach2010/0367 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena n-aisghairtear Rialachán (CEE) Uimh. 429/73 faoina ndéantar forálacha speisialta le haghaidh earraí áirithe a allmhairiú isteach sa Chomhphobal, ar earraí iad a chuimsítear faoi Rialachán (CEE) Uimh. 1059/69 agus ar de thionscnamh na Tuirce iad, agus Rialachán (CE) Uimh. 215/2000 lena n-athnuaitear na bearta don bhliain 2000 atá leagtha síos i Rialachán (CE) Uimh. 1416/95 lena mbunaítear lamháltais áirithe i bhfoirm chuótaí taraife Comhphobail in 1995 le haghaidh táirgí talmhaíochta próiseáilte áiritheMEABHRÁN MÍNIÚCHÁINTá éifeachtaí roinnt gníomhartha a glacadh le roinnt mhaith blianta anuas ídithe ach fanann na gníomhartha sin i bhfeidhm go teicniúil. Tá na gníomharthaí sin dulta as feidhm i ngeall ar a stádas sealadach nó i ngeall ar chumasc a n-ábhar i ngníomhartha leanúnacha eile. Tá roinnt beart, atá nasctha le haontachas Ballstát nua, dulta as feidhm i ndiaidh aontachas na mBallstát sin. D'aontaigh Parlaimint na hEorpa, an Chomhairle agus an Coimisiún, ina gcomhaontú idirinstiúideach maidir le reachtóireacht níos fearr, gur cheart dlí an Aontais a thabhairt cothrom le dáta agus a chomhdhlúthú trí ghníomhartha nach bhfuil feidhm acu a thuilleadh a aisghairm.[1] Ba cheart aon ghníomhartha nach bhfuil ábhartha a thuilleadh a bhaint as ' acquis an Aontais' d'fhonn feabhas a chur ar thrédhearcacht agus ar chinnteacht dhlí an Aontais.Tá an Coimisiún tar éis roinnt gníomhaíochtaí a chur i gcríoch chun reachtaíocht atá dulta as feidhm a bhaint as an acquis , agus rinneadh an méid sin go príomha trína dhearbhú go bhfuil na gníomhartha ábhartha de chuid an Choimisiúin dulta as feidhm. Le deireanaí, dhearbhaigh an Coimisiún go bhfuil 250 gníomh talmhaíochta dulta as feidhm, agus dearbhóidh an Coimisiún gan mhoill go mbeidh roinnt gníomhartha talmhaíochta eile mar aon le 60 gníomh a bhaineann le táirgí talmhaíochta próiseáilte a thrádáil dulta as feidhm freisin[2].D'aithin an Coimisiún dhá ghníomh de chuid na Comhairle maidir le hearraí atá de thoradh táirgí talmhaíochta a phróiseáil, ar gníomharthaí iad atá bunaithe ar Airteagal 207 den Chonradh ar Fheidhmiú an Aontais Eorpaigh (Airteagal 133 den Chonradh ag bunú an Chomhphobail Eorpaigh roimhe seo agus Airteagal 113 den Chonradh ag bunú an Chomhphobail Eorpaigh roimhe sin), ag a bhfuil éifeachtaí praiticiúla uile ídithe ach d'aineoinn sin, fanann na gníomharthaí sin i bhfeidhm. Ní bheidh sé de chumhacht ag an gCoimisiún a dhearbhú go bhfuil gníomhartha a ghlac an Chomhairle dulta as feidhm. Ar mhaithe le deimhneacht dhlíthiúil, molann an Coimisiún go n-aisghairfidh an Chomhairle na gníomhartha atá liostaithe sa togra seo.Baineann an togra seo le Rialachán (CEE) Uimh. 429/73 ón gComhairle a aisghairm, ar rialachán é ina gcinntear eilimint sheasta laghdaithe na ndleachtanna allmhairiúcháin le haghaidh táirgí talmhaíochta próiseáilte de thionscnamh na Tuirce. Tá forálacha an Rialacháin sin dulta as feidhm toisc gur cuireadh deireadh le dleachtanna allmhairiúcháin le haghaidh earraí de thionscnamh na Tuirce le Cinneadh Uimh. 1/95 ó Chomhairle Chomhlachais AE-na Tuirce an 22 Nollaig 1995 maidir leis an gcéim dheireanach den Aontas Custaim a chur chun feidhme.Anuas air sin, baineann an togra seo le haisghairm Rialachán (CEE) Uimh. 215/2000 ón gComhairle inar athnuadh cuótaí tosaíochta taraife don bhliain 2000 amháin agus inar ídíodh a éifeachtaí ina n-iomláine.Tá an togra reatha seo cosúil leis an togra dá bhforáiltear le haghaidh gníomhartha talmhaíochta atá dulta as feidhm i gClár Rollach an Choimisiúin maidir le simpliú, clár a glacadh faoi chuimsiú straitéis an Choimisiúin maidir le simpliú na timpeallachta rialúcháin a chur chun feidhme, mar a tugadh cothrom le dáta le déanaí – doiciméad COIM(2008) 712 Iarscríbhinn 2 do Chlár Reachtach agus Oibre an Choimisiúin 2009.2010/0367 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena n-aisghairtear Rialachán (CEE) Uimh. 429/73 faoina ndéantar forálacha speisialta le haghaidh earraí áirithe a allmhairiú isteach sa Chomhphobal, ar earraí iad a chuimsítear faoi Rialachán (CEE) Uimh. 1059/69 agus ar de thionscnamh na Tuirce iad, agus Rialachán (CE) Uimh. 215/2000 lena n-athnuaitear na bearta don bhliain 2000 atá leagtha síos i Rialachán (CE) Uimh. 1416/95 lena mbunaítear lamháltais áirithe i bhfoirm chuótaí taraife Comhphobail in 1995 le haghaidh táirgí talmhaíochta próiseáilte áiritheTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(2) de,Ag féachaint don togra ón gCoimisiún Eorpach,Tar éis dóibh an dréachtghníomh reachtach a tharchur chuig na Parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:1.  Is eilimint riachtanach den straitéis reachtóireachta níos fearr atá á cur chun feidhme ag institiúidí an Aontais í feabhas a chur ar thrédhearcacht dhlí an Aontais. Sa chomhthéacs sin, is iomchuí na gníomhartha sin nach bhfuil fíoréifeacht acu a thuilleadh a bhaint as aon reachtaíocht ghníomhach.2.  Glacadh Rialachán (CEE) Uimh. 429/73 ón gComhairle an 5 Feabhra 1973 faoina ndéantar forálacha speisialta le haghaidh a allmhairiú isteach sa Chomhphobal, ar earraí iad a chuimsítear faoi Rialachán (CEE) Uimh. 1059/69 agus ar de thionscnamh na Tuirce iad[3] d'fhonn eilimint sheasta laghdaithe na ndleachtanna allmhairiúcháin a chinneadh le haghaidh táirgí talmhaíochta próiseáilte de thionscnamh na Tuirce agus tugadh an Rialachán isteach faoi chuimsiú an Phrótacail Bhreise don Chomhaontú lena mbunaítear Comhlachas idir Comhphobal Eacnamaíoch na hEorpa agus an Tuirc, a síníodh ar an 23 Samhain 1970.3.  Ó cuireadh deireadh le dleachtanna allmhairiúcháin de thionscnamh na Tuirce i gCinneadh Uimh. 1/95 ó Chomhairle Chomhlachais AE-na Tuirce an 22 Nollaig 1995 maidir leis an gcéim dheireanach den Aontas Custaim[4] a chur chun feidhme, tá Rialachán (CEE) Uimh. 429/73 dulta as feidhm.4.  Bhí stádas sealadach ag baint le Rialachán (CE) Uimh. 215/2000 an 24 Eanáir 2000 lena n-athnuaitear na bearta don bhliain 2000 atá leagtha síos i Rialachán (CE) Uimh. 1416/95 lena mbunaítear lamháltais áirithe i bhfoirm chuótaí taraife Comhphobail in 1995 le haghaidh táirgí talmhaíochta próiseáilte áirithe[5] agus ní raibh feidhm ag an Rialachán sin ach amháin in 2000 agus ídíodh éifeachtaí an rialacháin sin ina n-iomláine.5.  Ar chúiseanna deimhneachta agus soiléireachta dlíthiúla, ní mór Rialacháin (CEE) Uimh. 429/73 agus (CE) Uimh. 215/2000 a aisghairm,TAR ÉIS AN RIALACHÁN SEO A GHLACADH:Airteagal 1Aisghairtear Rialachán (CEE) Uimh. 429/73 agus Rialachán (CE) Uimh. 215/2000.Airteagal 2Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán [1] IO C 321, 31.12.2003, lch. 1.[2] IO C 30, 06.2.2009, lch. 18.[3] IO L 59, 5.3.1973, lch. 85.[4] IO L 35, 13.2.1996, lch. 1.[5] IO L 24, 29.1.2000, lch. 9.